English: I thank the Member for his questions, and I want to reassure him that he'll be young in this place, comparatively, for some time to come. On your starting point and your endpoint about fair work, essentially, and what our expectations around fair work are, you'll see things that aren't just part of the guarantee. You'll see the legislation we're going to be introducing on social partnership and procurement, and we'll be talking more about fair work within that piece of legislation, so there'll be an opportunity to scrutinise what that means, but a more general gathering together of what each of us expects from the trade union side and from the business side as well. In the business groups that I have talked with - . I had a meeting with a range of business groups this morning and I had a meeting with a range of trade union groups at lunchtime as well. So, there's direct and regular engagement, and we are finding that there isn't pushback from those business groups about wanting to have an agenda around fair work; they want understanding of what that means, and what it means for them and the businesses that they run. It shouldn't be a surprise that business groups are not trying to make a case to us that they should be able to pay people as little as possible and not worry about whether their workplaces are fair or not. We have more levers, of course, with those businesses that receive Welsh Government support and more levers with those people where they undertake procurement from the public purse as well. So, there are examples we can set about the way we conduct our own business, as well as where we have more direct influence. And the points about gender inequalities in the workforce are ones that I understand very well, not just having run equal pay cases for some time before coming to this place, but, actually, when you see the labour force information, it's very clear. And it's not much of a surprise that, actually, the pandemic has actually made things worse in terms of expectations and how people have divided responsibilities within families in a way that often - not in my family, but often - meant that women have had an even more disproportionate share of caring responsibilities as well. And that has an impact on the broader consequences around work and progression in particular. So, there's a challenge that is societal versus the Government taking a lead, and you'll hear more not just from me, but you'll hear in particular from not just the Minister for Social Justice, who is in the room, and I have noted that, but from Ministers across the Government. It's why the work that I was talking about last week on how we do what you suggested, in terms of how we provide skills and opportunities in careers that have traditionally been seen as for one gender or another but to make it clear that they are for people, and people with skills, and to perhaps encourage people to consider those as careers in ways that haven't always been the case in the past. So, the investment in skills is a key way in which we know that we can increase both the efficiency and productivity of businesses and individual workers, and that should lead to higher wages - and we've seen a fairly consistent course over some period of time. And you'd expect the guarantee to contribute to that. That is both about those people who are already in work and people who have skills at the outset, but, crucially, for people who are further away from the labour market as well. So, one of our big challenges is that, given that DWP interventions are mostly around people who are close to the labour market, at or near job ready, we are almost certainly going to need to focus more of our interventions on people who need more assistance to get to the labour market and to be job ready. But that will make a difference, because actually one of our key challenges and differences with the rest of the UK is we still have a higher than average group of people who aren't economically active. So, actually, those interventions will make a real difference for what the overall shape of the economy will be. Now, small businesses - . I was interested in what you said about a 'think small first' approach, and my starting point would be that we want every good employer to engage with the guarantee and to take part in it. But I'd be interested in perhaps a more focused and practical conversation with you around what a 'think small first' approach might look like and whether that's actually about the Government preferring smaller employers or whether it's about us encouraging smaller employers to become directly engaged. Because if we were to say we were going to provide disproportionate benefits or incentives, I can see that being challenging, but if it's about how we get to work alongside small businesses to reconsider their opportunities to provide people with opportunities in their workplace, to take on board young people, to think about investing in their skills, then I think that is a genuinely fruitful conversation that I would be interested in having with the Member, because our overall ambition is to keep talent and value in Wales, and small businesses, of course, have to be part of that. And just to finish on your point about green skills and investment choices, I do expect the guarantee to be part of this. I've already indicated that, with the investment choices we make within the Government, we'll be looking to promote businesses to think again about the skills of their workforce, about how those skills equip them to take advantage of the opportunities of greening our economy - the necessity of it, as well as the opportunity to see a space to operate within. So, it's partly about why we're looking at green trade union reps, because often the best ideas in a workplace about how to decarbonise come from people who undertake that work on a regular basis. And when I've visited businesses, all the best ideas don't just come from the people who sit in a management office; they recognise that people on the shop floor, in whatever business it is, often have the best and most practical ideas about how to save money and how to reduce the footprint of that business on the wider world and community. And it will also make an impact in the way that we support businesses with the way in which I expect to provide future business support. And I expect to have a package to be able to move forward with, and you will see within that clear incentives to invest in future skills, and in particular in how businesses decarbonise. And I certainly expect that future apprentices will be part of helping to deliver that new way of working, as well as of course investing in people who are already in the world of work as we speak.
Welsh: Diolch i'r Aelod am ei gwestiynau, ac rwyf am ei sicrhau y bydd yn ifanc yn y lle hwn, yn gymharol, am beth amser i ddod. O ran eich man cychwyn a'ch pwynt terfyn am waith teg, yn y bôn, a beth yw ein disgwyliadau o ran gwaith teg, byddwch yn gweld pethau nad ydyn nhw'n rhan o'r warant yn unig. Byddwch yn gweld y ddeddfwriaeth y byddwn ni'n ei chyflwyno ar bartneriaeth gymdeithasol a chaffael, a byddwn ni'n siarad mwy am waith teg o fewn y darn hwnnw o ddeddfwriaeth, felly bydd cyfle i graffu ar yr hyn mae hynny'n ei olygu, ond casglu at ei gilydd yn fwy cyffredinol o'r hyn mae pob un ohonom yn ei ddisgwyl gan yr undeb llafur ac o'r ochr fusnes hefyd. Yn y grwpiau busnes yr wyf wedi siarad â nhw - . Cefais gyfarfod ag amrywiaeth o grwpiau busnes y bore yma a chefais gyfarfod ag amrywiaeth o grwpiau undebau llafur amser cinio hefyd. Felly, mae ymgysylltu uniongyrchol a rheolaidd, ac rydym yn canfod nad oes unrhyw hwb gan y grwpiau busnes hynny ynghylch dymuno cael agenda ynghylch gwaith teg; maen nhw am gael dealltwriaeth o'r hyn mae hynny'n ei olygu, a'r hyn mae'n ei olygu iddyn nhw a'r busnesau maen nhw'n yn eu rhedeg. Ni ddylai fod yn syndod nad yw grwpiau busnes yn ceisio cyflwyno achos i ni y dylen nhw allu talu cyn lleied â phosibl i bobl a pheidio â phoeni p'un a yw eu gweithleoedd yn deg ai peidio. Mae gennym fwy o ysgogiadau, wrth gwrs, gyda'r busnesau hynny sy'n cael cymorth gan Lywodraeth Cymru a mwy o ysgogiadau gyda'r bobl hynny lle maen nhw'n ymgymryd â chaffael o'r pwrs cyhoeddus hefyd. Felly, mae enghreifftiau y gallwn ni eu gosod ynglŷn â'r ffordd yr ydym yn cynnal ein busnes ein hunain, yn ogystal â lle mae gennym ddylanwad mwy uniongyrchol. Ac mae'r pwyntiau am anghydraddoldebau rhwng y rhywiau yn y gweithlu yn rhai yr wyf i'n eu deall yn dda iawn, nid dim ond ar ôl cynnal achosion cyflog cyfartal am beth amser cyn dod i'r lle hwn, ond, mewn gwirionedd, pan welwch chi wybodaeth y gweithlu, mae'n glir iawn. Ac nid yw'n llawer o syndod bod y pandemig, mewn gwirionedd, wedi gwneud pethau'n waeth o ran disgwyliadau a sut mae pobl wedi rhannu cyfrifoldebau o fewn teuluoedd mewn ffordd sy'n aml - nid yn fy nheulu i, ond yn aml - yn golygu bod merched wedi cael cyfran hyd yn oed yn fwy anghymesur o gyfrifoldebau gofalu hefyd. Ac mae hynny'n cael effaith ar y canlyniadau ehangach sy'n ymwneud â gwaith a dilyniant yn benodol. Felly, mae her sy'n un gymdeithasol yn erbyn y Llywodraeth yn arwain, a byddwch yn clywed mwy nid yn unig gennyf i, ond byddwch yn clywed yn benodol gan nid yn unig y Gweinidog Cyfiawnder Cymdeithasol, sydd yn yr ystafell, ac rwyf wedi nodi hynny, ond gan Weinidogion ar draws y Llywodraeth. Dyna pam yr oedd y gwaith yr oeddwn i'n sôn amdano yr wythnos diwethaf ar sut yr ydym yn gwneud yr hyn y gwnaethoch chi ei awgrymu, o ran sut yr ydym yn darparu sgiliau a chyfleoedd mewn gyrfaoedd sydd yn draddodiadol wedi cael eu hystyried ar gyfer un rhyw neu'r llall ond i'w gwneud yn glir eu bod ar gyfer pobl, a phobl â sgiliau, ac efallai annog pobl i ystyried y rheini fel gyrfaoedd mewn ffyrdd nad ydyn nhw bob amser wedi digwydd yn y gorffennol. Felly, mae buddsoddi mewn sgiliau yn ffordd allweddol o wybod y gallwn gynyddu effeithlonrwydd a chynhyrchiant busnesau a gweithwyr unigol, a dylai hynny arwain at gyflogau uwch - ac rydym wedi gweld cwrs eithaf cyson dros gyfnod o amser. A byddech yn disgwyl i'r warant gyfrannu at hynny. Mae hynny'n ymwneud â'r bobl hynny sydd eisoes mewn gwaith a phobl sydd â sgiliau o'r dechrau, ond, yn hollbwysig, i bobl sydd ymhellach i ffwrdd o'r farchnad lafur hefyd. Felly, un o'n heriau mawr yw, o gofio bod ymyriadau'r Adran Gwaith a Phensiynau yn ymwneud yn bennaf â phobl sy'n agos at y farchnad lafur, yn barod am swyddi neu'n agos atynt, ein bod bron yn sicr yn mynd i orfod canolbwyntio mwy o'n hymyriadau ar bobl sydd angen mwy o gymorth i gyrraedd y farchnad lafur ac i fod yn barod am waith. Ond bydd hynny'n gwneud gwahaniaeth, oherwydd mewn gwirionedd un o'n heriau a'n gwahaniaethau allweddol gyda gweddill y DU yw bod gennym grŵp uwch na'r cyfartaledd o bobl nad ydyn nhw'n economaidd weithgar o hyd. Felly, mewn gwirionedd, bydd yr ymyriadau hynny'n gwneud gwahaniaeth gwirioneddol o ran beth fydd ffurf gyffredinol yr economi. Nawr, busnesau bach - . Roedd gen i ddiddordeb yn yr hyn y gwnaethoch chi ei ddweud am ddull 'meddwl yn fach yn gyntaf', a'm man cychwyn fyddai ein bod am i bob cyflogwr da ymgysylltu â'r warant a chymryd rhan ynddi. Ond byddai gennyf ddiddordeb mewn sgwrs fwy penodol ac ymarferol efallai gyda chi ynghylch sut y gallai dull 'meddwl yn fach yn gyntaf' edrych a p'un a yw hynny'n ymwneud â'r Llywodraeth mewn gwirionedd yn ffafrio cyflogwyr llai neu a yw'n ymwneud â ni'n annog cyflogwyr llai i gymryd rhan uniongyrchol. Oherwydd pe baem yn dweud ein bod yn mynd i ddarparu manteision neu gymhellion anghymesur, gallaf weld y byddai hynny'n heriol, ond os yw'n ymwneud â sut yr ydym yn cael gweithio ochr yn ochr â busnesau bach i ailystyried eu cyfleoedd i roi cyfleoedd i bobl yn eu gweithle, i roi cyfle i bobl ifanc, i feddwl am fuddsoddi yn eu sgiliau, yna rwy'n credu bod hynny'n sgwrs wirioneddol ffrwythlon y byddai gennyf ddiddordeb mewn ei chael gyda'r Aelod, oherwydd ein huchelgais gyffredinol yw cadw talent a gwerth yng Nghymru, ac mae'n rhaid i fusnesau bach, wrth gwrs, fod yn rhan o hynny. Ac i orffen ar eich pwynt am sgiliau gwyrdd a dewisiadau buddsoddi, rwyf yn disgwyl i'r warant fod yn rhan o hyn. Rwyf eisoes wedi nodi, gyda'r dewisiadau buddsoddi a wnawn o fewn y Llywodraeth, y byddwn yn ceisio hyrwyddo busnesau i feddwl eto am sgiliau eu gweithlu, ynghylch sut mae'r sgiliau hynny'n eu paratoi i fanteisio ar y cyfleoedd i wyrdroi ein heconomi - yr angen amdano, yn ogystal â'r cyfle i weld lle i weithredu ynddo. Felly, mae'n ymwneud yn rhannol â pham yr ydym yn edrych ar gynrychiolwyr undebau llafur gwyrdd, oherwydd yn aml daw'r syniadau gorau mewn gweithle am sut i ddatgarboneiddio gan bobl sy'n ymgymryd â'r gwaith hwnnw'n rheolaidd. A phan fyddaf wedi ymweld â busnesau, nid yw'r holl syniadau gorau'n dod gan y bobl sy'n eistedd mewn swyddfa reoli yn unig; maen nhw'n cydnabod bod gan bobl ar lawr y siop, ym mha bynnag fusnes ydyw, y syniadau gorau a mwyaf ymarferol yn aml am sut i arbed arian a sut i leihau ôl troed y busnes hwnnw ar y byd a'r gymuned ehangach. A bydd hefyd yn cael effaith yn y ffordd yr ydym yn cefnogi busnesau gyda'r ffordd rwyf yn disgwyl darparu cymorth busnes yn y dyfodol. A disgwyliaf gael pecyn i allu symud ymlaen ag ef, a byddwch yn gweld yn hwnnw gymhellion clir i fuddsoddi mewn sgiliau yn y dyfodol, ac yn enwedig o ran sut mae busnesau'n datgarboneiddio. Ac rwy'n sicr yn disgwyl y bydd prentisiaid y dyfodol yn rhan o helpu i gyflawni'r ffordd newydd honno o weithio, yn ogystal â buddsoddi mewn pobl sydd eisoes ym myd gwaith wrth i ni siarad.